smcproject/ml-wiki-sentences huggingface dataset:
സ്പെൽ ചെക്കർ, ഉബുണ്ടു വണിലേക്കുള്ള കയറ്റുമതി എന്നിങ്ങനെ അധിക സവിശേഷതകളുമുണ്ട്.
ഗ്നോം ഡിക്ഷണറി ഇന്റർനെറ്റ് ഉപയോഗിച്ച് പ്രവർത്തിക്കുന്ന നിഘണ്ടു.
ഗ്നോമിനൊപ്പം സ്വതേ ലഭ്യമാകുന്നു.
സീഹോഴ്സ് പാസ് വേഡ് കൈകാര്യ സംവിധാനം.
മാസ്റ്റർ പാസ് വേഡ് ഉപയോഗിച്ച് എല്ലാ പാസ് വേഡുകളെയും നിയന്ത്രിക്കാനുള്ള സംവിധാനം.
നോട്ടിലസ് രേഖാ കൈകാര്യ സംവിധാനം.
ഗ്നോം നിർമ്മാണം ആരംഭിച്ചത് നോട്ടിലസിലൂടെയായിരുന്നു.
ധാരാളം കൂട്ടിച്ചേർക്കലുകൾ ലഭ്യമാണ്.
മെറ്റാസിറ്റി ഗ്നോമിൽ സ്വതേ ലഭ്യമായ ജാലക നിർവ്വഹണ വ്യവസ്ഥ.
കുറഞ്ഞ ഹാഡ് വെയറുകളും മെമ്മറിയും ഉപയോഗിക്കുന്നു.
മട്ടറിനൊപ്പം പ്രവർത്തിക്കുന്നു.
ഗ്നോം മലയാളം
ഗ്നോം പണിയിടം മലയാളത്തിലും ലഭ്യമാണു്.
ഗ്നോമിലെ മിക്ക പ്രയോഗങ്ങളും മലയാളത്തിലേയ്ക്കു് പ്രാദേശികവത്കരിച്ചിട്ടുണ്ടു്.
ഗ്നോമിന്റെ 2.22 പതിപ്പിൽ 81% പ്രാദേശികവത്കരണം പൂർത്തിയായിട്ടുണ്ടു്.
ഗ്നോം മലയാളത്തിൽ ലഭ്യമാക്കുന്നതു് സ്വതന്ത്ര മലയാളം കമ്പ്യൂട്ടിങ്ങ് കൂട്ടായ്മയാണു്.
കൂടുതൽ വിവരങ്ങൾ സ്വതന്ത്ര മലയാളം കമ്പ്യൂട്ടിങ്ങിന്റെ ഗ്നോം മലയാളം സംരംഭം ചിത്രശാല ഗ്നോം ഷെൽ ആപ്ലിക്കേഷൻ മൊത്തക്കാഴ്ച ഗ്നോം ഷെൽ ജാലകങ്ങൾ മൊത്തക്കാഴ്ച ഗ്നോം ഷെൽ ഫയൽ ബ്രൌസർ എപ്പിഫനി പ്രാദേശികവത്കരിച്ച ഗ്നോം പണിയിട സംവിധാനത്തിന്റെ തിരചിത്രം പ്രധാന പതിപ്പുകൾ ഗ്നോം 1, March 1999 ഗ്നോം 2.6, March 2004 ഗ്നോം 2.20, September 2007 ഗ്നോം 2.30, March 2010 ഗ്നോം 3.0, April 2011 അവലംബം കവാടം: സ്വതന്ത്ര സോഫ്റ്റ്‌വെയർ
ഗ്രറ്റ ഗാർബൊ
ഗ്രറ്റ ഗാർബൊ (യഥാർത്ഥ പേര്, ഗ്രെറ്റ ലോവിസ ഗുസ്താഫ്സൺ) ഇംഗ്ലീഷ്: Greta Garbo (ജീവിതകാലം 18 സെപ്റ്റംബര് 1905 – 15 ഏപ്രിൽ 1990), സ്വീഡനിൽ ജനിച്ച ഒരു അമേരിക്കൻ ചലച്ചിത്ര നടിയായിരുന്നു.
1920 മുതൽ 1930 വരെയുള്ള കാലഘട്ടത്തിലാണ് ഇവർ സിനിമാമേഖലയിൽ നിറഞ്ഞുനിന്നിരുന്നത്).
ഗാർബൊ മൂന്നു തവണ ഏറ്റവും നല്ല നടിയ്ക്കുള്ള അക്കാദമി അവാർഡിനു ശുപാർശ ചെയ്യപ്പെട്ടിരുന്നു.
1954 ൽ ഒരു അക്കാദമി അവാർഡ് അവരുടെ ബഹുമാനാർത്ഥം നൽകുകയുണ്ടായി.
1999 ൽ അമേരിക്കൻ ഫിലിം ഇൻസ്റ്റിറ്റ്യൂട്ട്, അവരുടെ പട്ടികയിൽ ഹോളിവുഡിലെ ക്ലാസിക് സിനിമകളിൽ അഭിനയിച്ച മഹതികളായ അഭിനേത്രികളുടെയിടയിലെ അഞ്ചാമത്തെ റാങ്ക് ഗാർബോയ്ക്ക് നൽകി.
കാതറീൻ ഹോപ്ബേൺ , ബെറ്റി ഡോവിസ് , ഔഡ്രെ ഹെപ്ബേൺ , ഇൻഗ്രിഡ് ബെർഗ്മാൻ എന്നിവരായിരുന്നു തൊട്ടുമുന്നിൽ പട്ടികയിലുണ്ടായിരുന്നത്.
Monument in Södermalm ആദ്യകാലജീവിതം
ഗ്രെറ്റ ലോവിസ ഗുസ്താഫ്സൺ സ്വീഡനിലെ സ്റ്റോക്ക്ഹോമിലെ സോഡർമൽമിൽ വൈകുന്നേരം 7:30 ന് ജനിച്ചു.
ജാം ഫാക്ടറിയിൽ ജോലി ചെയ്തിരുന്ന അന്ന ലോവിസയുടെയും (നീ ജോഹാൻസൺ, 1872-1944) കാൾ ആൽഫ്രഡ് ഗുസ്താഫ്‌സണിന്റെയും (1871-1920) മൂന്നാമത്തേതും ഇളയതുമായ കുട്ടിയായിരുന്നു ഗാർബോ.
ഗാർബോയ്ക്ക് ഒരു ജ്യേഷ്ഠൻ ഉണ്ടായിരുന്നു, സ്വെൻ ആൽഫ്രഡ് (1898-1967), ഒരു മൂത്ത സഹോദരി, അൽവ മരിയ (1903-1926).
ഗാർബോ തന്റെ ജീവിതത്തിന്റെ ആദ്യ പത്ത് വർഷങ്ങളിൽ അവളുടെ പേര് തെറ്റായി ഉച്ചരിച്ചതിനാലാണ് കാറ്റ എന്ന വിളിപ്പേര് ലഭിച്ചത്.
ഗാർബോ സിനിമാ മേഖലയിലേയ്ക്കു പ്രവേശിക്കുന്നത് 1924 ൽ പുറത്തിറങ്ങിയ “ ദ സാഗ ഓഫ് ഗോസ്റ്റ ബെർലിങ് ” എന്ന സ്വീഡിഷ് ചലച്ചിത്രത്തിലൂടെയായിരുന്നു.
ഇതിൽ പ്രാധാന്യമുള്ള വേഷമായിരുന്നില്ല ലഭിച്ചത്.
ഈ ചിത്രത്തിലെ അവരുടെ അഭിനയം മെട്രോ-ഗോൾഡ്‍വിൻ-മേയർ (MGM) കമ്പനിയുടെ ചീഫ് എക്സിക്യൂട്ടീവ് ആയിരുന്ന ലൂയിസ് ബി. മേയറുടെ ശ്രദ്ധയിൽപ്പെടുകയും 1925 ൽ അദ്ദേഹം അവരെ ഹോളിവുഡിലേയ്ക്കു ക്ഷണിക്കുകയും ചെയ്തു.
താമസംവിനാ നിശ്ശബ്ദ ചിത്രമായ “ടോറൻറ്” എന്ന ആദ്യ ചിത്രത്തിലേയ്ക്ക് കരാറൊപ്പിടുകയും 1926 ൽ ഈ ചിത്രം പുറത്തിറങ്ങുകയും ചെയ്തു.
ഒരു വർഷത്തിനുശേഷം അവരുടെ മൂന്നാമത്തെ ചിത്രമായ ഫ്ലഷ് ആന്റ് ദ ഡെവിൾ എന്ന ചിത്രത്തിന്റെ വിജയം അവരെ ഒരു അന്താരാഷ്ട്ര താരമാക്കിമാറ്റി.
ഗാർബോ അഭിനയിച്ച ആദ്യ സംസാരചിത്രം “ അന്ന ക്രിസ്റ്റി ” (1930) ആയിരുന്നു.
അതേവർഷംതന്നെ “ റൊമാൻസ് ” എന്ന ചിത്രത്തിലും അഭിനയിച്ചു.
ഈ ചിത്രങ്ങളിലെ അഭിനയത്തിന് ഏറ്റവും നല്ല നടിയ്ക്കുള്ള അക്കാദമി അവാർഡുകൾക്ക് മൂന്നു തവണ നോമിനേറ്റ് ചെയ്യപ്പെട്ടു.
1932 കൾ മുതൽ ഗാർബോ തെരഞ്ഞെടുത്ത റോളുകളിൽ മാത്രമാണഭിനയിച്ചത്.
“ മറ്റ ഹാരി ” (1931), “ ഗ്രാൻറ് ഹോട്ടൽ ” (1932) എന്നീ ചിത്രങ്ങളും പ്രേക്ഷകശ്രദ്ധ നേടിയവയാണ്.
അനേകം നിരൂപകരും ചലച്ചിത്രകാരന്മാരും അവരുടെ ഏറ്റവും നല്ല അഭിനയമുഹൂർത്തങ്ങൾ ഉൾക്കൊള്ളുന്നത് 1936 ൽ പുറത്തിറങ്ങിയ “ കാമില്ലെ ” എന്ന ചിത്രത്തിലെ മാർഗ്ഗരറ്റ് ഗൌട്ടിയർ എന്ന കഥാപാത്രമായിരുന്നുവെന്ന് വിലയിരുത്തുന്നു.
ഈ ചിത്രത്തിലെ കഥാപാത്രം ഗാർബോയെ ഒരു രണ്ടാം അക്കാദമി അവർഡ് നാമനിർദ്ദേശത്തിന് അർഹയാക്കി.
തുടർന്നുള്ള വർഷങ്ങളിൽ അവർക്ക് അവസരങ്ങൾ കുറഞ്ഞുവന്നു.
എന്നിരുന്നാലും 1938 ൽ “ബോക്സ് ഓഫീസ് പോയിസൺ” എന്ന അപരനാപത്തിൽ അറിയപ്പെട്ടിരുന്ന ഏതാനുംചില അഭിനേതക്കളിലൊരാളായിരുന്നു ഗാർബോ.
1939 ലെ “നിനോറ്റ്ച്ക” എന്ന ചിത്രത്തിലൂടെ കോമഡിയിലേയ്ക്കുള്ള മാറ്റം മൂന്നാമത്തെ അക്കാഡമി നോമിനേഷന് അർഹയാക്കി.
എന്നാൽ 1941 ൽ പുറത്തിറങ്ങിയ ടു ഫെയ്സ്ഡ് വുമൺ എന്ന ചിത്രത്തിൻറെ പരാജയത്തോടെ 35 ആമത്തെ വയസിൽ അവർ സിനിമയുടെ വെള്ളിവെളിച്ചത്തിൽനിന്ന് പിൻവാങ്ങി.
ഇതിനകം 28 ചിത്രങ്ങളിൽ അവർ അഭിനയിച്ചിരുന്നു.
അതുമുതൽ ഗാർബോ സിനിമയിലേയ്ക്കു തിരിച്ചു വരാനുള്ള എല്ലാ അവസരങ്ങളെയും വേണ്ടെന്നു വച്ചു.
പ്രശസ്തിയുടെ ഉത്തുംഗത്തിൽ നില്ക്കവേ അവർ പെട്ടെന്ന് സ്വകാര്യ ജീവിതത്തിലേയ്ക്കു പിൻവലിഞ്ഞു.
ഗാർബോ വിവാഹിതയായിരുന്നില്ല.
കലാവസ്തുക്കൾ ശേഖരിക്കുന്നതിൽ അതീവ തല്പരയായിരുന്നു അവർ.
അവർ മരണമടയുന്ന സമയത്ത്, അവരുടെ ശേഖരത്തിൽ, പ്രശസ്ത ചിത്രകാരന്മാരായ പിയർ-അഗസ്റ്റെ റെനോയർ , പിയർ ബൊന്നാർഡ് , കീസ് വാൻ ഡോങ്കെൻ തുടങ്ങിയവരുടെ വിലമതിക്കാനാവാത്ത് പെയിന്റിംഗുകളും ഉൾപ്പെട്ടിരുന്നു.
കുറിപ്പുകൾ അവലംബം ഗ്രന്ഥസൂചികയും തുടർ വായനയും Italo Moscati, "Greta Garbo, diventare star per sempre", Edizioni Sabinae, Roma, 2010.
Sarris, Andrew.
You Ain't Heard Nothin' Yet: The American Talking Film – History and Memory, 1927–1949 .
New York, New York.
ISBN 0-19-513426-5 Vintkvist, Jennifer Greta Lovisa Garbo at Svenskt kvinnobiografiskt lexikon പുറംകണ്ണികൾ Greta Garbo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്രറ്റ ഗാർബൊ ഓൾ മൂവി വെബ്‌സൈറ്റിൽ ഇന്റർനെറ്റ് മൂവി ഡാറ്റാബേസിൽ നിന്ന് ഗ്രറ്റ ഗാർബൊ ഗ്രറ്റ ഗാർബൊ ടി.സി.എം. മൂവി ഡേറ്റാബേസിൽ Greta Garbo Biography – Yahoo! Movies Reklamfilmer PUB Greta Garbo , commercials done in 1920 and 1922, Filmarkivet.se, Swedish Film Institute
ഗ്വാട്ടിമാല സിറ്റി ഇംഗ്ലീഷ് വിലാസം https://ml.wikipedia.org/wiki/Guatemala_City
ഗ്വാട്ടിമാല സിറ്റി , ഗ്വാട്ടിമാലയുടെ തലസ്ഥാനവും രാജ്യത്തെ ഏറ്റവും വലിയ പട്ടണവുമെന്നതുപോലെ മധ്യ അമേരിക്കയിലെ ഏറ്റവും ജനസംഖ്യയുള്ള പട്ടണവുംകൂടിയാണ്.
രാജ്യത്തിന്റെ തെക്ക്-മദ്ധ്യ മേഖലയിലായി സ്ഥിതിചെയ്യുന്ന ഈ പട്ടണം വാലേ ഡി ല എർമിറ്റ (ഇംഗ്ലീഷ്: ഹെർമിറ്റേജ് വാലി) എന്നു പേരുള്ള ഒരു മലയടിവാരത്തോടു ചേർന്നു കാണപ്പെടുന്നു.
പട്ടണത്തിലെ ജനസംഖ്യ ഏകദേശം ഒരു 10 ലക്ഷം ആണെന്ന് കണക്കാക്കപ്പെടുന്നു.
ഗ്വാട്ടിമാല സിറ്റി, ഗ്വാട്ടിമാല മുനിസിപ്പാലിറ്റിയുടേയും ഗ്വാട്ടിമാല ഡിപ്പാർട്ട്‍മെന്റിന്റേയും തലസ്ഥാനംകൂടിയാണ്.
ഇന്നത്തെ ഗ്വാട്ടിമാല സിറ്റി സ്ഥിതിചെയ്യുന്ന പ്രദേശത്തു മനുഷ്യവാസത്തിനു തുടക്കമിട്ടത് മായന്മാരായിരുന്നു .
അവർ കമിനാൽജുയുവിൽ ഒരു നഗരം പണിതുയർത്തി.
സ്പാനിഷ് കോളനിവാസികൾ 1775 ൽ ഒരു ചെറിയ പട്ടണവും സ്ഥാപിക്കുകയും ഇത് തലസ്ഥാന നഗരിയായി ഉയർത്തുകയും ചെയ്തു.
ഈ കാലയളവിൽ സെൻട്രൽ സ്ക്വയർ, ഭദ്രാസനപ്പള്ളി, റോയൽ പാലസ് എന്നിവ നിർമ്മിക്കപ്പെട്ടു.
സ്പെയിനിൽ നിന്ന് മദ്ധ്യ അമേരിക്ക സ്വാതന്ത്ര്യം നേടിയതിനുശേഷം 1821 ൽ ഇത് യുണൈറ്റഡ് പ്രോവിൻസസ് ഓഫ് സെൻട്രൽ അമേരിക്കയുടെ തലസ്ഥാനമായി മാറി.
പത്തൊൻപതാം നൂറ്റാണ്ട് 1850 ലെ സ്മാരകസൗധമായ കരേര തിയേറ്ററിന്റെ നിർമ്മാണത്തിനു സാക്ഷ്യംവഹിക്കുകയും 1890 കളിൽ ഇവിടെ രാഷ്ട്രപതി കൊട്ടാരം പടുത്തുയർത്തപ്പെടുകയും ചെയ്തു.
അക്കാലത്ത് പട്ടണം 30 ഡി ജൂനിയോ ബൌലേവാർഡിനും ചുറ്റുവട്ടത്തിലായി വ്യാപിക്കുകയും പുരാതന സൈറ്റിൽ നിന്ന് തദ്ദേശീയ കുടിയേറ്റകേന്ദ്രങ്ങളെ നീക്കുകയും ചെയ്തു.
1917-1918 കാലഘട്ടങ്ങളിലെ ഭൂകമ്പങ്ങൾ നിരവധി ചരിത്ര സ്മാരകങ്ങളെ നശിപ്പിച്ചു.
1930-കളിൽ ഗ്വാട്ടിമാല സ്വേച്ഛാധിപതി ജോർജ് ഉബികോയുടെ ഭരണത്തിനു കീഴിൽ ഒരു ഹിപ്പോഡ്രോമും നിരവധി പുതിയ പൊതു കെട്ടിടങ്ങളും നിർമ്മിക്കപ്പെട്ടുവെങ്കിലും 1917-18 കാലത്തെ ഭൂകമ്പങ്ങൾക്ക് ശേഷം അടിസ്ഥാനപരമായി ദരിദ്രരായ അയൽപ്രദേശങ്ങളിൽ അടിസ്ഥാന സൗകര്യങ്ങളുടെ അപര്യാപ്തത തുടർന്നു.
ഗ്വാട്ടിമാല ആഭ്യന്തര യുദ്ധസമയത്ത്, 1980 ലെ സ്പാനിഷ് എംബസിയുടെ കത്തിക്കൽ പോലെയുള്ള അക്രമസംഭവങ്ങൾ അരങ്ങേറുകയും ഇത് പട്ടണത്തിൽ കടുത്ത നാശമുണ്ടാക്കുകയും പട്ടണത്തിലെ ജനങ്ങളുടെ ജീവൻ നഷ്ടപ്പെടുന്നതിനു കാരണമാകുകയും ചെയ്തു.
2010 മെയ് മാസത്തിൽ പക്കായാ അഗ്നിപർവ്വതസ്ഫോടനം, രണ്ട് ദിവസങ്ങൾക്ക് ശേഷം അഗത എന്ന ഉഷ്ണമേഖലാ കൊടുങ്കാറ്റ് എന്നിവ പട്ടണത്തെ ഗ്രസിച്ചിരുന്നു.
ഗ്വാട്ടിമാല സിറ്റി, ഗ്വാട്ടിമാലയിലെ സാമ്പത്തിക, സർക്കാർ, സാംസ്കാരിക കേന്ദ്രബിന്ദുവായി പ്രവർത്തിക്കുന്നു.
പട്ടണം ഗ്വാട്ടിമാലയുടെ പ്രധാന ഗതാഗത ഹബ്ബായി പ്രവർത്തിക്കുന്നതോടൊപ്പം ഒരു അന്താരാഷ്ട്ര വിമാനത്താവളം, ല അറോറ അന്താരാഷ്ട്ര വിമാനത്താവളം പട്ടണത്തെ സേവിക്കുകയും ഗ്വാട്ടിമാലയുടെ പ്രമുഖ ഹൈവേകളുടെ ആരംഭം അല്ലെങ്കിൽ അന്തിമ ബിന്ദുവായി ഇതു നിലകൊള്ളുകയും ചെയ്യുന്നു.
പട്ടണം അതിന്റെ ശക്തമായ സമ്പദ്ഘടനയാൽ ഗ്വാട്ടിമാലയുടെ ഉൾനാടൻ മേഖലകളിൽ നിന്നുള്ള ആയിരക്കണക്കിന് ഗ്രാമീണ കുടിയേറ്റക്കാരെ ആകർഷിക്കുകയും ഗ്വാട്ടിമാലയിൽ സ്ഥിരതാമസമാക്കാനാഗ്രഹിക്കുന്ന മിക്ക വിദേശ കുടിയേറ്റക്കാരുടെയും പ്രധാന പ്രവേശന കവാടമായി നിലകൊള്ളുകയും ചെയ്യുന്നു.
അവലംബം ↑ Municipalidad de Guatemala 2014 .
sfn error: no target: CITEREFMunicipalidad_de_Guatemala2014 ( help ) ↑ ↑ ↑
ഗർഭനിരോധന ഗുളികകൾ
സ്ത്രീകൾക്ക് വായിലൂടെ  കഴിക്കാൻ രൂപകൽപ്പന ചെയ്തിട്ടുള്ള ഒരു തരം ജനന നിയന്ത്രണ മരുന്നാണ് ഗർഭനിരോധന ഗുളിക ( COCP ), പലപ്പോഴും ജനന നിയന്ത്രണ ഗുളികകൾ അല്ലെങ്കിൽ " ഗുളിക " എന്ന് വിളിക്കപ്പെടുന്നത്.
ഇംഗ്ലീഷ്: combined oral contraceptive pill ഗുളികയിൽ രണ്ട് പ്രധാന ഹോർമോണുകൾ അടങ്ങിയിരിക്കുന്നു: പ്രോജസ്റ്റിൻ ( പ്രോജസ്റ്റോജൻ / പ്രോജസ്റ്ററോൺ എന്ന ഹോർമോണിന്റെ സിന്തറ്റിക് രൂപം), ഈസ്ട്രജൻ (സാധാരണയായി എഥിനൈൽസ്ട്രാഡിയോൾ , 17β എസ്ട്രാഡിയോൾ ).
ശരിയായി എടുക്കുമ്പോൾ, അണ്ഡോത്പാദനം ഇല്ലാതാക്കാനും ഗർഭധാരണം തടയാനും സാധിക്കും.
ഇത് ആർത്തവചക്രം മാറ്റുന്നു.
1960-ൽ യുണൈറ്റഡ് സ്റ്റേറ്റ്സിൽ ഗർഭനിരോധന ഉപയോഗത്തിനായി COCP-കൾ ആദ്യമായി അംഗീകരിച്ചു, ഇത് വളരെ ജനപ്രിയമായ ജനന നിയന്ത്രണ രീതിയാണ്.
ലോകമെമ്പാടുമുള്ള 100 ദശലക്ഷത്തിലധികം സ്ത്രീകളും അമേരിക്കയിലെ ഏകദേശം 9 ദശലക്ഷം സ്ത്രീകളും അവ ഉപയോഗിക്കുന്നു.
2015 മുതൽ 2017 വരെ, യുഎസിൽ 15-49 വയസ് പ്രായമുള്ള സ്ത്രീകളിൽ 12.6% COCP-കൾ ഉപയോഗിക്കുന്നതായി റിപ്പോർട്ട് ചെയ്തു, ഈ പ്രായ പരിധിയിലെ രണ്ടാമത്തെ ഏറ്റവും സാധാരണമായ ഗർഭനിരോധന മാർഗ്ഗമാണിത് ( സ്ത്രീ വന്ധ്യംകരണമാണ് ഏറ്റവും സാധാരണമായ രീതി).
റഫറൻസുകൾ ↑ ↑ ↑ ↑ ↑ ↑ ↑ ↑ ↑ {{ cite news }} : Empty citation ( help ) ↑ ↑ ↑ ↑ ↑ ↑
ഗർഭനിരോധന പാച്ച്
ഗർഭനിരോധന പാച്ച്, "പാച്ച്" എന്നും അറിയപ്പെടുന്നു, ഇത് ചർമ്മത്തിൽ പ്രയോഗിക്കുന്ന ഒരു ട്രാൻസ്‌ഡെർമൽ പാച്ചാണ്, ഇത് ഗർഭധാരണം തടയുന്നതിനായി സിന്തറ്റിക് ഈസ്ട്രജനും പ്രോജസ്റ്റോജൻ ഹോർമോണുകളും പുറത്തുവിടുന്നു.
ഇംഗ്ലീഷ്:A contraceptive patch ,  അവ സംയോജിത ഗർഭനിരോധന ഗുളിക പോലെ ഫലപ്രദമാണെന്ന് തെളിയിക്കപ്പെട്ടിട്ടുണ്ട്, കൂടാതെ പാച്ച് സാധാരണ ഉപയോഗത്തിൽ കൂടുതൽ ഫലപ്രദമായിരിക്കും.
യുണൈറ്റഡ് സ്റ്റേറ്റ്സിൽ ഉപയോഗിക്കുന്നതിന് Xulane, Twirla എന്നീ ബ്രാൻഡൂകൾ അംഗീകരിച്ചിട്ടുണ്ട്..
എവ്രയെ കാനഡയിൽ ഉപയോഗിക്കുന്നതിന് അംഗീകരിക്കുകയും ജാൻസെൻ ഇങ്ക് വിപണനം ചെയ്യുകയും ചെയ്തു.
യുണൈറ്റഡ് കിംഗ്ഡത്തിലും യൂറോപ്പിലും ഉപയോഗിക്കുന്നതിന് ഇത് അംഗീകരിക്കുകയും ജാൻസെൻ-സിലാഗ് വിപണനം ചെയ്യുകയും ചെയ്യുന്നു.nd it is approved for use in the United Kingdom and in Europe ഇവ ജാൻസെൻ-സിലാഗ് വിപണനം ചെയ്യുന്നു പാച്ചുകൾ മൂന്ന് എണ്ണം ഉൾകൊള്ളൂന്ന ബോക്സുകളിൽ പാക്കേജുചെയ്തിരിക്കുന്നു, കുറിപ്പടി പ്രകാരം മാത്രമേ ലഭ്യമാകൂ..
ഗർഭനിരോധന ഗുളികകളുടേതിന് സമാനമായി പാച്ച് പ്രവർത്തിക്കുന്നു എന്നതിനാൽ, പല ഗുണങ്ങളും ഒന്നുതന്നെയാണ്.
ഉദാഹരണത്തിന്, പാച്ച് ഒരു സ്ത്രീയുടെ ആർത്തവത്തെ ലഘൂകരിക്കുകയും കൂടുതൽ ക്രമപ്പെടുത്തുകയും ചെയ്തേക്കാം.
മുഖക്കുരു നീക്കം ചെയ്യാനും മലബന്ധം കുറയ്ക്കാനും പിഎംഎസ് ലക്ഷണങ്ങൾ കുറയ്ക്കാനും ഇത് സഹായിച്ചേക്കാം.
കൂടാതെ, ഇരുമ്പിന്റെ കുറവുള്ള അനീമിയ, അണ്ഡാശയ സിസ്റ്റുകൾ, പെൽവിക് കോശജ്വലനം, എൻഡോമെട്രിയൽ, അണ്ഡാശയ അർബുദം എന്നിവയ്‌ക്കെതിരായ വർദ്ധിച്ച സംരക്ഷണവുമായി ഈ പാച്ച് ബന്ധപ്പെട്ടിരിക്കുന്നു.
ആഴ്ചതോറുമുള്ള ശ്രദ്ധ ആവശ്യമുള്ള ജനന നിയന്ത്രണത്തിന്റെ ലളിതവും സൗകര്യപ്രദവുമായ രൂപമാണ് പാച്ച്.
ഒരു സ്ത്രീ പാച്ച് ഉപയോഗിക്കുന്നത് നിർത്തുമ്പോൾ, ഗർഭിണിയാകാനുള്ള അവളുടെ കഴിവ് വേഗത്തിൽ തിരിച്ചെത്തുന്നു.
റഫറൻസുകൾ ↑ ↑ ↑ 1 2 ↑ ↑ 1 2 1 2 ↑
ബാലഭാസ്കർ ഇംഗ്ലീഷ് വിലാസം https://ml.wikipedia.org/wiki/Balabhaskar
കേരളത്തിലെ പ്രശസ്തനായ ഒരു വയലിനിസ്റ്റും സംഗീതസംവിധായകനുമായിരുന്നു ബാലഭാസ്കർ (10 ജൂലൈ 1978 - 2 ഒക്ടോബർ 2018).
മികച്ച വാദ്യോപകരണ സംഗീതത്തിന് ഉസ്താദ് ബിസ്മില്ലാ ഖാൻ യുവ സംഗീത്ഘർ പുരസ്കാർ ഇദ്ദേഹത്തിന് ലഭിച്ചിട്ടുണ്ട് .
മലയാളത്തിലെ ചില ചലച്ചിത്രങ്ങൾക്കും ആൽബങ്ങൾക്കും ഇദ്ദേഹം സംഗീതം നൽകിയിട്ടുണ്ട്.
2018 സെപ്റ്റംബർ 25-ന് തിരുവനന്തപുരം പള്ളിപ്പുറത്ത് ഉണ്ടായ വാഹനാപകടത്തിൽ ഗുരുതരമായി പരുക്കേറ്റ് ചികിത്സയിലായിരുന്ന ഇദ്ദേഹം ഗാന്ധിജയന്തിദിനമായ ഒക്ടോബർ 2-ന് പുലർച്ചെ ഒരുമണിയോടെ ഈ ലോകത്തോട് വിടപറഞ്ഞു.
ലക്ഷ്മിയാണ് ഭാര്യ.
പരേതയായ തേജസ്വിനിയാണ് മകൾ.
ബാലഭാസ്കറിന്റെ മരണത്തിന് കാരണമായ അപകടത്തിൽ തന്നെയായിരുന്നു മകളുടെയും മരണം.
സംഗീതസംവിധാനം നിർവഹിച്ച ചലച്ചിത്രങ്ങൾ മംഗല്യപല്ലക്ക് പാഞ്ചജന്യം മോക്ഷം കണ്ണാടിക്കടവത്ത് മലയാള ആൽബങ്ങൾ നിനക്കായ് - ഈസ്റ്റ് കോസ്റ്റ് ഓഡിയോസ് ആദ്യമായ് - ഈസ്റ്റ് കോസ്റ്റ് ഓഡിയോസ് ശബരിമല - ഈസ്റ്റ് കോസ്റ്റ് ഓഡിയോസ് നീയറിയാൻ മിഴിയിലാരോ തകധിമിധാ ഹലോ നാട്ടിലെ താരം - മനോരമ മ്യൂസിക് പുറത്തേക്കുള്ള കണ്ണികൾ ബാലഭാസ്കറിന്റെ വെബ്‌സൈറ്റ് Archived 2011-05-30 at the Wayback Machine .
ചൈനയും സോവിയറ്റ് യൂണിയനുമായുള്ള അതിർത്തി സംഘർഷം
ഏഴുമാസം നീണ്ട അപ്രഖ്യാപിത യുദ്ധമായിരുന്നു ചൈനയും സോവിയറ്റ് യൂണിയനുമായുള്ള അതിർത്തി സംഘർഷം എന്നറിയപ്പെടുന്നത്.
1969-ൽ സോവിയറ്റ് യൂണിയനും ചൈനയും തമ്മിലുള്ള പിളർപ്പിന്റെ മൂർദ്ധന്യത്തിലായിരുന്നു  ഈ സംഭവം നടന്നത്.
ആ വർഷം തന്നെ സംഘർഷങ്ങൾ അവസാനിച്ചുവെങ്കിലും 1991-ലെ അതിർത്തി ഉടമ്പടി ഉണ്ടാകുന്നതുവരെ പ്രശ്നങ്ങൾ പരിഹരിക്കപ്പെട്ടിരുന്നില്ല.
അതിർത്തിയിലെ ഏറ്റുമുട്ടലുകളിൽ ഏറ്റവും പ്രശ്നമുണ്ടായിരുന്നത് ഷെൻബാവോ (ഡമാൻസ്കി) ദ്വീപിനടുത്തും ഉസ്സൂറി (വുസൂളി) നദിയ്ക്കടുത്തുമാണ് .
ഷെൻബാവോ ദ്വീപ് സംഭവം എന്നാണ് ചൈനീസ് ചരിത്രകാരന്മാർ ഈ പ്രശ്നത്തെ വിശേഷിപ്പിക്കുന്നത്.
ചൈനയിലെ സാംസ്കാരിക വിപ്ലവം സോവിയറ്റ് യൂണിയനുമായുള്ള സംഘർഷങ്ങൾ വർദ്ധിപ്പിക്കുവാൻ കാരണമായി.
അതിർത്തിയിലെ പട്രോളുകൾ തമ്മിൽ തർക്കങ്ങളുണ്ടാവുകയും 1969 മാർച്ചിൽ വെടിവെപ്പുണ്ടാവുകയും ചെയ്തു.
സോവിയറ്റ് യൂണിയൻ ടാങ്കുകളും കവചിത വാഹനങ്ങളും ഉപയോഗിക്കുകയും വെടിവെപ്പിലേർപ്പെടുകയും ചെയ്തു.
പീപ്പിൾസ് ലിബറേഷൻ ആർമി സോവിയറ്റ് അധിനിവേശം തടയുകയും എല്ലാ സോവിയറ്റ് സേനകളെയും ഷെൻബാവോ ദ്വീപിൽ നിന്ന് പുറത്താ‍ാക്കുകയും ചെയ്തു.
രണ്ട് പ്ലറ്റൂൺ കാലാൾപ്പടയെയും പീരങ്കികളെയുമാണ് ചൈന യുദ്ധത്തിന് നിയോഗിച്ചത്.
സോവിയറ്റ് യൂണിയൻ ആദ്യം 60 സൈനികരെയും ആറ് ബിടിആർ-60 കളെയും നിയോഗിക്കുകയും രണ്ടാമത്തെ ആക്രമണത്തിൽ 100 സൈനികരെയും 14 കവചിത വാഹനങ്ങളെയും പീരങ്കികളെയും നിയോഗിച്ചു എന്നുമാണ് ചൈന അവകാശപ്പെടുന്നത്.
ഈ യുദ്ധത്തിനായി പീപ്പിൾസ് ലിബറേഷൻ ആർമി രണ്ടു മൂന്ന് മാസങ്ങളായി തയ്യാറെടുക്കുന്നുണ്ടായിരുന്നു.
യുദ്ധപരിചയമുള്ള ഓഫീസർമാരെയും 900 സൈനികരെയുമാണ് ചൈന നിയോഗിച്ചത്.
ഇവർക്ക് പ്രത്യേക പരിശീലനവും സാമഗ്രികളും നൽകിയിരുന്നു.
ഷെൻബാവോ ദ്വീപിൽ പ്രവേശിച്ച് ഒരുക്കങ്ങൾ നടത്തുവാൻ ഇവരെ രഹസ്യമായി അയച്ചിരുന്നു.
മാർച്ച് 2-ൽ സോവിയറ്റ് യൂണിയൻ ആക്രമണം നടത്തിയപ്പോൾ വലിയ സൈന്യത്തെയാണ് അവർക്ക് നേരിടേണ്ടിവന്നത്.
ചൈനയുടെ ജനറൽ ചെൻ സിലിയൺ പ്രസ്താവിച്ചത് യുദ്ധത്തിൽ ചൈനയ്ക്ക് വ്യക്തമായ വിജയം നേടാനായി എന്നാണ്.
മാർച്ച് 15-ന് സോവിയറ്റ് യൂണിയൻ 30 സൈനികരെയും 6 കവചിത വാഹനങ്ങളെയും ഷെ‌ൻബാവോ ദ്വീപിലേയ്ക്കയച്ചു.
ഒരു മണിക്കൂർ യുദ്ധത്തിനുള്ളിൽ ചൈന രണ്ട് സോവിയറ്റ് വാഹനങ്ങൾ തകർത്തു.
ഏതാനം മണിക്കൂറുകൾക്ക് ശേഷം സോവിയറ്റ് യൂണിയൻ മറ്റൊരു സംഘം സൈനികരെക്കൂടി അയച്ചു.
അഞ്ച് സോവിയറ്റ് വാഹനങ്ങൾ കൂടി ചൈന തകർത്തു.
മൂന്നാമത് ആക്രമണം നടത്തിയപ്പോൾ ചൈനയുടെ പീരങ്കിപ്പടയ്ക്ക് ഒരു സോവിയറ്റ് ടാങ്കും നാല് കവചിതവാഹനങ്ങളും തകർക്കാനും രണ്ട് വാഹനങ്ങൾക്ക് കേടുവരുത്തുവാനും സാധിച്ചു.
ചൈനയുടെ അഭിപ്രായത്തിൽ ചൈനയുടെ സൈനികരുടെ ബുദ്ധിശക്തിയും ആത്മവിശ്വാസവും കാരണമാണ് അവർക്ക് വിജയിക്കാനായത്.
അനന്തരഫലങ്ങൾ സോവിയറ്റ് T-62 ടാങ്ക് 1969-ൽ ചൈന പിടിച്ചെടുത്തത്.
ജനകീയ വിപ്ലവത്തിന്റെ സൈനിക മ്യൂസിയത്തിൽ പ്രദർശിപ്പിച്ചിരിക്കുന്നു.
ചൈനയിൽ യുദ്ധാവേശം മുറുകിയപ്പോൾ അപകടം വർദ്ധിക്കാതിരിക്കാനുള്ള നടപടികൾ മോസ്കോയും ബൈജിങ്ങും എടുക്കുകയുണ്ടായി.
1969 സെപ്റ്റംബർ 11-ന് സോവിയറ്റ് പ്രധാനമന്ത്രി അലക്സി കോസിജിൻ ഹോ ചി മിന്നിനെ സന്ദർശിച്ച് മടങ്ങിവരുന്ന വഴി ബൈജിങ്ങിൽ വിമാനമിറങ്ങി ഷൂ എൻലായിയുമായി ചർച്ച നടത്തി.
തിരിച്ചുവിളിച്ച നയതന്ത്രപ്രതിനിധികളെ വീണ്ടും അയയ്ക്കാൻ ഇരു രാജ്യങ്ങളും തീരുമാനമെടുത്തു.
അതിർത്തിതർക്കങ്ങളെപ്പറ്റി ചർച്ച നടത്താനുള്ള തീരുമാനവുമുണ്ടായി.
ഈ സംഘർഷങ്ങൾ അമേരിക്കയുമായുള്ള ബന്ധം മെച്ചപ്പെടുത്തുവാൻ മാവോയ്ക്ക് പ്രേരണയായി എന്നാണ് പാശ്ചാത്യ ചരിത്രകാരന്മാരുടെ അഭിപ്രായം.
റഷ്യൻ ചരിത്രകാരന്മാർ പറയുന്നത് യുദ്ധത്തിന്റെ അനന്തരഫലങ്ങൾ അന്താരാഷ്ട്രതലത്തിൽ കൂടുതൽ മെച്ചപ്പെട്ട നിലയിലെത്താനുള്ള ചൈനയുടെ ആഗ്രഹത്തിന്റെ ഫലമാണ് എന്നാണ്.
അത്തരം സൂചന നൽകുവാനാണ് ചൈന ഈ യുദ്ധത്തിലേർപ്പെട്ടതെന്നാണ് സോവിയറ്റ് ചരിത്രകാരുടെ നിലപാട്.
സോവിയറ്റ് യൂണിയന്റേതിൽ നിന്ന് വ്യത്യസ്തമായ നിലപാടെടുക്കുവാനുള്ള ശ്രമം ചൈന 1950ൽ തന്നെ തുടങ്ങിയിരുന്നു.
1960 -കൾ മുതൽ തന്നെ ചൈന ഈ മേഖലയിൽ സൈനികനീക്കം ശക്തമാക്കുന്നത് സോവിയറ്റ് അതിർത്തി പെട്രോളുകളുടെ ശ്രദ്ധയിൽ പെട്ടിരുന്നു.
1971-ൽ ഷു എൻലായിയുമായി ചർച്ച നടത്തുവാനായി അമേരിക്ക ഹെൻട്രി കിസിഞ്ചറിനെ രഹസ്യമായി ചൈനയിലേയ്ക്കയച്ചിരുന്നു.
പിന്നീട് റിച്ചാഡ് നിക്സൺ ചൈന സന്ദർശിച്ച് മാവോയുമായി 1972-ൽ ചർച്ച നടത്തി.
ചൈനയും സോവിയറ്റ് യൂണിയനുമായുള്ള ബന്ധങ്ങൾ ഇതിനുശേഷം മോശമായി തുടർന്നു.
സാംസ്കാരിക വിപ്ലവം ഒരു പുതിയ ഘട്ടത്തിലേയ്ക്ക് കടന്നു.
സൈനികവൽക്കരണമായിരുന്നു പ്രധാന ലക്ഷ്യം.
സോവിയറ്റ് യൂണിയൻ ചൈനയുമായും മംഗോളിയയുമായും ഉള്ള അതിർത്തിയിലെ സൈനിക സാന്നിദ്ധ്യം വർദ്ധിപ്പിച്ചു.
ഇവയും കാണുക സോവിയറ്റ് യൂണിയന്റെ ചരിത്രം (1964-1982) പീപ്പിൾസ് റിപ്പബ്ലിക് ഓഫ് ചൈനയുടെ ചരിത്രം പീപ്പിൾസ് റിപ്പബ്ലിക് ഓഫ് ചൈനയുടെ വിദേശബന്ധങ്ങൾ സിൻജിയാങ്ങിലെ സോവിയറ്റ് അധിനിവേശം സിൻജിയാങ് യുദ്ധം (1937) പെയ്-റ്റ-ഷാൻ സംഭവം കുറിപ്പുകൾ
People Events: Sino-Soviet Border Disputes (March 1969) PBS അവലംബം പുറത്തേയ്ക്കുള്ള കണ്ണികൾ Map showing some of the disputed areas Damanski-Zhenbao website Archived 2012-07-17 at the Wayback Machine .
Sino-Soviet Border Conflict, 1969 How Comrade Mao was perceived in the Soviet Union The Sino-Soviet Border Conflict: Deterrence, Escalation, and the Threat of Nuclear War in 1969 The Sino-Soviet Border Clash of 1969: From Zhenbao Island to Sino-American Rapprochement Archived 2012-02-19 at the Wayback Machine .
ഛിന്നഗ്രഹവലയം ഇംഗ്ലീഷ് വിലാസം https://ml.wikipedia.org/wiki/Asteroid_belt പ്രധാന ഛിന്നഗ്രഹ വലയം (വെള്ള നിറത്തിൽ കാണിച്ചിരിക്കുന്നു) ചൊവ്വയുടേയും വ്യാഴത്തിന്റേയും പരിക്രമണ പഥങ്ങൾക്കിടയിൽ സ്ഥിതിചെയ്യുന്നു.
സൗരയൂഥത്തിൽ ഏതാണ്ട് ചൊവ്വയ്ക്കും വ്യാഴത്തിനുമിടയിലെ മേഖലയാണ് ഛിന്നഗ്രഹ വലയം .
ഛിന്നഗ്രഹങ്ങൾ എന്ന് വിളിക്കപ്പെടുന്ന അനിയതരൂപത്തിലുള്ള വളരെയധികം വസ്തുക്കൾ കാണപ്പെടുന്ന മേഖലയാണ് ഇത്.
ട്രോജൻ ഛിന്നഗ്രഹങ്ങൾ, ഭൂമിയോടടുത്ത ഛിന്നഗ്രഹങ്ങൾ എന്നിങ്ങനെ സൗരയൂഥത്തിന്റെ മറ്റ് മേഖലകളിലും ഛിന്നഗ്രഹങ്ങൾ ഉള്ളതിനാൽ ഈ ഛിന്നഗ്രഹ വലയത്തെ പ്രധാന ഛിന്നഗ്രഹ വലയം എന്ന് വിളിക്കാറുണ്ട്.
ഈ വലയത്തിന്റെ മൊത്തം പിണ്ഡത്തിന്റെ പാതിയും സീറീസ് (Ceres), 4 വെസ്റ്റ (4 Vesta), 2 പാളസ് (2 Pallas), 10 ഹൈഗീയ (10 Hygiea) എന്നീ അംഗങ്ങളുടെ ഭാഗമാണ്.
ഈ നാലെണ്ണത്തിനും 400 കിലോമീറ്ററിൽ കുറയാത്ത വ്യാസമുണ്ട്, അതിൽ തന്നെ ഛിന്നഗ്രഹ വലയത്തിലെ ഒരേയൊരു കുള്ളൻ ഗ്രഹമായ സീറീസിന് ഏതാണ്ട് 950 കിലോമീറ്റർ വ്യാസമുണ്ട്.
ഇതിൽ താഴോട്ട് വലിപ്പം കുറഞ്ഞ് പൊടിപടലങ്ങൾ വരെ ഈ മേഖലയിലുണ്ട്.
ഈ ഛിന്നഗ്രഹ പദാർത്ഥങ്ങളെല്ലാം നേർത്തരീതിയിലാണ് വിതരണം ചെയ്യപ്പെട്ടിരിക്കുന്നത്, ഏതാനും ബഹിരാകാശപേടകങ്ങൾ കേടുപാടുകൾ കൂടാതെ ഈ മേഖല കടന്ന് സഞ്ചരിച്ചിട്ടുണ്ട്.
എങ്കിലും ഇവയ്ക്കിടയിലെ വലിയ അംഗങ്ങൾ തമ്മിൽ കൂട്ടിയിടികൾ നടക്കാറുണ്ട്, തൽഫലമായി സമാന പരിക്രമണ സ്വഭാവങ്ങളും ഘടനകളുമുള്ള ഒരു ഛിന്നഗ്രഹം കുടുംബം രൂപം കൊള്ളും.
കൂട്ടിയിടികൾ ഫലമായി നേർത്ത ധൂളികളും രൂപം കൊള്ളാറുണ്ട്, രാശി പ്രഭ (zodiacal light) ഉണ്ടാവാൻ ഈ ധൂളികളും കാരണക്കാരാണ്.
വലയത്തിലെ ഓരോ ഛിന്നഗ്രഹത്തേയും അവയുടെ വർണ്ണരാജിയനുസരിച്ച് വർഗ്ഗീകരിച്ചിട്ടുണ്ട്, അവയിൽ ഭൂരിഭാഗത്തേയും മൂന്ന് തരമായി തിരിക്കാം: കാർബണീകം (carbonaceous, C-type), സിലിക്കേറ്റ് (S-type), ലോഹസമ്പുഷ്ടം (M-type) എന്നിവയാണവ.
ആദി സൗരനെബുലയിൽ നിലനിന്നിരുന്നതും ഇന്നത്തെ ഗ്രഹങ്ങളുടെ മുൻഗാമികളായ ധൂമഗ്രഹപദാർത്ഥങ്ങൾ (planetesimals) വഴിയാണ് ഛിന്നഗ്രഹ വലയവും രൂപം കൊണ്ടിട്ടുള്ളത്.
ചൊവ്വയ്ക്കും വ്യാഴത്തിനുമിടയിലെ ധൂമഗ്രഹപദാർത്ഥങ്ങൾ കൂടിച്ചേർന്ന് ഗ്രഹം രൂപം കൊള്ളുന്നതിനെ ഭീമൻ ഗ്രഹങ്ങളുടെ ഗുരുത്വബലങ്ങൾ അവയുടെ പരിക്രമണത്തിൽ സ്വാധീനം ചെലുത്തി തടയുകയായിരുന്നു.
സങ്കീർണ്ണമായ കൂട്ടിയിടികളും നടക്കാറുണ്ടായിരുന്നു, ഒട്ടിച്ചേർന്ന് ഒരുമിച്ച് നിൽക്കുന്നതിനു പകരം അവ ചിതറിപ്പോകുകയും ചെയ്തു.
ഇതൊക്കെ കാരണം സൗരയൂഥ രൂപീകരണത്തിനു ശേഷം ഈ വലയത്തിന്റെ നല്ലൊരു ശതമാനം പിണ്ഡവും നഷ്ടമായിട്ടുണ്ട്.
ചില അംഗങ്ങൾ ആന്തരസൗരയൂഥത്തിലേക്ക് കടക്കുകയും ഉൽക്കാവർഷമായി ആന്തരഗ്രഹങ്ങളുമായി കൂട്ടിയിടിക്കുകയും ചെയ്യുന്നു.
എപ്പോഴെല്ലാം ഈ ഛിന്നഗ്രഹങ്ങളുടെ പരിക്രമണം വ്യാഴത്തിന്റെ പരിക്രമണവുമായി അനുരണനത്തിലാകുന്നുവോ അപ്പോഴൊക്കെ അവ സംഭ്രാന്തമാകുന്നു (Perturbation).
ഇത്തരത്തിലുള്ള അനുരണനം ഫലത്തിൽ വരുന്ന പരിക്രമണ അകലങ്ങളിലെ അംഗങ്ങൾ ആ സ്ഥാനത്തു നിന്നും നീക്കപ്പെടുന്നതിനാൽ ആ ഭാഗത്ത് കിർക്ക്‌വുഡ് വിടവ് (Kirkwood gap) ഉണ്ടാവുന്നു.
ഈ മേഖലയിലെ പോലെ സൗരയൂഥത്തിൽ ചെറിയ അംഗങ്ങൾ കാണപ്പെടുന്ന മറ്റ് മേഖലകളാണ് സെന്റോറസ് (centaurs), കൈപ്പർ വലയം (Kuiper belt), ഓർട്ട് മേഘം (Oort cloud) എന്നിവ.
നിരീക്ഷണ ചരിത്രം സീറീസിനെ കണ്ടെത്തിയ ഗിസെപ്പെ പിയസ്സി (Giuseppe Piazzi), കുറേ കാലങ്ങളോളം സീറീസ് ഗ്രഹമായാണ് അറിയപ്പെട്ടത്, പിന്നീട് ഛിന്നഗ്രഹങ്ങളിൽ ഒന്നാമത്തേതായും ഇപ്പോൾ ഒരു കുള്ളൻ ഗ്രഹമായും കണക്കാക്കുന്നു.
1766 ൽ ചാൾസ് ബോണെറ്റിന്റെ Contemplation de la Nature എന്ന കൃതിയുടെ വിവർത്തനത്തിൽ ജോഹൻ ഡാനിയേൽ ടൈറ്റസ് ഗ്രഹങ്ങളുടെ വിതരണത്തിലുള്ള ക്രമത്തിന്റെ പാറ്റേണിനെ കൂറിച്ച് കുറിച്ചിട്ടുണ്ട്.
0 ൽ തുടങ്ങി ശേഷം 3, 6, 12, 24, 48,...
(ഓരോ സംഖ്യയും ഇരട്ടിപ്പിക്കുന്നു) എന്നിങ്ങനെ ഒരു അനുക്രമമെടുക്കുകയും അതിലെ ഒരോന്നിനോടും 4 കൂട്ടി 10 കൊണ്ട് ഹരിക്കുകയും ചെയ്താൽ ലഭിക്കുന്ന അനുക്രമത്തിന് അന്നറിയുന്ന ഗ്രഹങ്ങളുടെ സൗരദൂരത്തിലുള്ള അകലങ്ങളോട് താദാമ്യം ഉണ്ടെന്ന വസ്തുതയായിരുന്നു അത്.
ടൈറ്റസ്-ബോഡെ നിയമം എന്നറിയപ്പെടുന്ന ഈ പാറ്റേൺ അന്നറിയുന്ന ഗ്രഹങ്ങളായ ബുധൻ, ശുക്രൻ, ഭൂമി, ചൊവ്വ, വ്യാഴം, ശനി തുടങ്ങിയവയുടെ സെമി-മേജർ അക്ഷം പ്രവചിക്കുകയും ചൊവ്വ, വ്യാഴം എന്നിവയ്ക്കിടയിലെ വിടവിൽ വേറൊന്നിനുള്ള സാധ്യത കാണിക്കുകയും ചെയ്തു.
"എന്നാലും ഈ ഭാഗം കാലിയാക്കിയിടാൻ തന്നെയാണോ ദൈവം ഉദ്ദേശിച്ചിരിക്കുക? അങ്ങനെയാവില്ലെന്ന് കരുതുന്നു" എന്നാണ് ടൈറ്റസ് തന്റെ കുറിപ്പിൽ ചേർത്തിരിക്കുന്നത്.
1768 ൽ ടൈറ്റസിന്റെ കുറിപ്പിലെ കാര്യം  ജോഹൻ എലേർട്ട് ബോഡെ തന്റെ Anleitung zur Kenntniss des gestirnten Himmels എന്ന കൃതിയിൽ ടൈറ്റസിന് കടപ്പാട് നൽകാതെ പരമാശിക്കുകയും ചെയ്തു, ഇത് പലരും "ബോഡെയുടെ നിയമം" എന്നുമാത്രം വിളിക്കുന്നതിന് കാരണമായിട്ടുമുണ്ട്.
1781 ൽ വില്യം ഹെർഷെൽ യുറാനെസിനെ കണ്ടെത്തുകയും ആ ഗ്രഹത്തിന്റെ സ്ഥാനവും ഈ നിയമം അനുസരിക്കുന്നെണ്ടെന്ന് കാണുകയും ചെയ്തപ്പോൾ ചൊവ്വയ്ക്കും വ്യാഴത്തിനുമിടയിൽ വേറൊരു ഗ്രഹമുണ്ടായിരിക്കും എന്ന് ജ്യോതിശാസ്ത്രജ്ഞർ അനുമാനിക്കുകയും ചെയ്തു.
1800 ൽ ജ്യോതിശാസ്ത്രജ്ഞനായ ബാരോൺ ഫ്രാൻസ് സേവെർ അദ്ദേഹത്തിന്റെ അനുചരന്മാരിൽ 23 പേരെ "Lilienthal Society" എന്ന അനൗപചാരിക സംഘത്തിൽ ചേർത്തു.
സൗരയൂഥത്തിന് ക്രമം വിശദീകരിക്കാൻ വേണ്ടി രൂപീകരിച്ച ഈ സംഘം "Himmelspolizei" അഥവാ ഖഗോള പോലീസ് എന്നറിയപ്പെട്ടു.
ഹെർഷൽ, നേവിൽ മസ്കെലിൻ, ചാൾസ് മെസ്സിയർ, ഹെന്രിച്ച് ഓൽബെർസ് എന്നീ ശ്രദ്ധേയ വ്യക്തിത്വങ്ങൾ സംഘത്തിന്റെ ഭാഗമായിരുന്നു.
വിട്ടുപോയ ഗ്രഹത്തെ കണ്ടെത്തുന്നതിയായുള്ള തിരച്ചിലിന് ഒരോ ജ്യോതിശാസ്ത്രജ്ഞനും ഖഗോളത്തിന്റെ 15° ഭാഗം നിശ്ചയിക്കപ്പെട്ടിരുന്നു.
ഏതാനും മാസങ്ങൾക്ക് ശേഷം കഴിഞ്ഞപ്പോൾ തന്നെ ഈ ഖഗോള പോലീസിന്റെ അനുമാനങ്ങൾ ഉറപ്പിക്കുന്ന രീതിയിലുള്ള കണ്ടുപിടിത്തം സംഘാംഗമല്ലാത്ത ഒരാൾ നടത്തുകയും ചെയ്യുകയുണ്ടായി.
സിസിലിയിലെ പാലെർമൊ സർവ്വകലാശാലയിലെ ജ്യോതിശാസ്ത്ര വിഭാഗ തലവനായ  ഗിസെപ്പെ പിയസ്സി 1801 ജനുവരി 1 ന് ടൈറ്റസ്-ബോഡെ നിയമം പ്രവചിച്ച അതേ അകലത്തിൽ വളരെ ചെറിയ ഒരു വസ്തു നീങ്ങുന്നതായി കണ്ടെത്തി.
അദ്ദേഹം അതിനെ റോമൻ ദേവതയായയുടെ നാമമായ സീറീസ് (Ceres) എന്ന് വിളിക്കുകയും ചെയ്തു.
അതൊരു വാൽനക്ഷത്രമാണെന്നായിരുന്നു ആദ്യം പിയസ്സി കണക്കാക്കിയത്, പക്ഷെ വാൽനക്ഷത്രങ്ങൾക്കുണ്ടാവേണ്ട വാലിന്റെ അഭാവം അതൊരു ഗ്രഹമാണെന്ന അനുമാനത്തിലേക്കെത്തിച്ചു.
പതിനഞ്ച് മാസങ്ങൾക്ക് ശേഷം അതേ മേഖലയിൽ മറ്റൊരു വസ്തുവിനെ ഓൽബെർസ് കണ്ടെത്തി, അതിന് പാളസ് (Pallas) എന്ന് പിന്നീട് നാമകരണം ചെയ്യപ്പെട്ടു.
മറ്റ് ഗ്രഹങ്ങളിൽ നിന്ന് വിഭിന്നമായി ദൂരദർശിനിയിൽ കൂടിയുള്ള വിപുലീകൃത വീക്ഷണത്തിൽ പോലും അവ പോട്ടുപോലെയേ കാണപ്പെടുന്നുണ്ടായിരുന്നുള്ളൂ, ദൂരദർശിനിയിൽ കൂടിയുള്ള വിപുലീകൃത വീക്ഷണത്തിൽ ഗ്രഹങ്ങൾ ഡിസ്ക് രൂപത്തിൽ വലിപ്പത്തിൽ തെളിഞ്ഞുവരും.
വേഗത്തിലുള്ള ചലനം കാരണം അവയെ നക്ഷത്രങ്ങളിൽ നിന്ന് വേർതിരിച്ച് മനസ്സിലാക്കാനും കഴിയുന്നുണ്ടായിരുന്നു.
ഇതൊക്കെ കാരണം 1802 ൽ വില്യം ഹെർഷൽ അവയെ പ്രത്യേക വിഭാഗമായി കണക്കാക്കണമെന്ന് നിർദ്ദേശിക്കുകയും "നക്ഷത്ര സമാനമായ" എന്നർത്ഥം വരുന്ന ഗ്രീക്ക് വാക്കായ ആസ്റ്റീറോയിഡുകൾ (ഛിന്നഗ്രഹങ്ങൾ) എന്ന് വിളിക്കുകയും ചെയ്തു.
സീറീസ്, പാളസ് എന്നിവയെ തുടർച്ചയായ നിരീക്ഷണത്തിന് വിധേയമാക്കിയതിനു ശേഷം അദ്ദേഹം ഇങ്ങനെയൊരു നിഗമനത്തിലെത്തി:
ഗ്രഹങ്ങളെ പോലെയല്ല വാൽനക്ഷത്രങ്ങളുമല്ല, ഭാഷയിലെ ഏതെങ്കിലും വ്യവഹാരങ്ങളുപയോഗിച്ച് ഈ രണ്ട് നക്ഷത്രങ്ങളെ സൂചിപ്പിക്കുവാൻ സാധിക്കുമോ...
അവ ചെറിയ നക്ഷത്രങ്ങളെ പോലെയാണ് തോന്നിക്കുന്നത്.
ഈ നക്ഷത്രസമാന രൂപത്തിൽ നിന്ന് അവയ്ക്ക് നൽകാൻ ഒരു പേര് ഞാനെടുക്കുന്നെങ്കിൽ അവയെ ആസ്റ്റീറോയിഡുകൾ എന്ന് വിളിക്കുന്നു; അവയുടെ പ്രകൃതിയോട് യോജിക്കുന്ന മറ്റൊന്നു കണ്ടെത്തുന്നത് വരെ  ഈ പേര് മാറ്റാനുള്ള അവകാശം എന്നിൽ തന്നെ സംക്ഷിപ്തമാക്കുകയും ചെയ്യുന്നു.
ഹെർഷൽ താൽക്കാലികമായി പേര് നൽകിയതെങ്കിലും ഏതാനും ദശകങ്ങളോളം ഈ രണ്ട് വസ്തുക്കളേയും ഗ്രഹങ്ങൾ എന്ന രീതിയിൽ തന്നെയായിരുന്നു പലരും സൂചിപ്പിച്ചത്.
പിന്നീട് നടത്തിയ നിരീക്ഷണങ്ങൾക്കിടയിൽ 1807 ൽ ആ മേഖലയിൽ പുതിയ രണ്ട് വസ്തുക്കൾ കൂടി ശ്രദ്ധയിപ്പെട്ടു: 3 ജൂനൊ (3 Juno), 4 വെസ്റ്റ (4 Vesta) എന്നിവയായിരുന്നു അവ.
തുടർന്നുണ്ടാവേണ്ടിയിരുന്ന കണ്ടുപിടിത്തങ്ങളെ ആ സമയത്ത് നടന്ന നെപ്പോളിയൻ യുദ്ധങ്ങൾ താൽക്കാലികമായി ഇല്ലാതാക്കി.
പിന്നീട് 1845 വരെ ഈ മേഖലയിൽ വസ്തുക്കളെ കണ്ടെത്തിയില്ലായിരുന്നു, 5 ആസ്ട്രെ (5 Astraea) ആണ് അന്ന് കണ്ടെത്തിയത്.
ഇതിനെ തുടർന്ന് കണ്ടുപിടിക്കുന്ന വസ്തുക്കളുടെ എണ്ണത്തിൽ ഗണ്യമായ വർദ്ധനവുണ്ടായി, ഗ്രഹങ്ങളായി അവയെ എണ്ണുന്നത് തന്നെ ക്ലേശകരമായിത്തീർന്നു.
പിന്നീട് 1850 കളുടെ തുടക്കത്തിൽ അലക്സാണ്ടർ വോൺ ഹംബോൾട്ടിന്റെ നിർദ്ദേശ പ്രകാരം അവയെ ഗ്രഹങ്ങളുടെ പട്ടികയിൽ നിന്നും നീക്കുകയും പതുക്കെ ആസ്റ്റീറോയിഡുകൾ എന്ന വില്യം ഹെർഷലിന്റെ നാമകരണ രീതി പിന്തുടരാനും തുടങ്ങുകയുണ്ടായി.
1846 ൽ സംഭവിച്ച നെപ്റ്റ്യൂണിന്റെ കണ്ടുപിടിത്തം ടൈറ്റസ്-ബോഡെ നിയമത്തിൽ ശാസ്ത്രജ്ഞർക്കുള്ള മതിപ്പ് ഇല്ലാതാകുന്നതിന് കാരണമായി, ടൈറ്റ്സ്-ബോഡെ നിയമം പ്രവചിച്ച ദൂരത്തിനടുത്തൊന്നും ആയിരുന്നില്ല നെപ്റ്റ്യൂൺ പരിക്രമണം ചെയ്തിരുന്നതായി കണ്ടെത്തിയത്.
ഇന്നുവരെ ആ നിയമത്തിന് ശാസ്ത്രീയമായ വിശദീകരണമൊന്നും കണ്ടെത്തിയിട്ടില്ല, അത് യാദൃച്ഛികമായി സംഭവിച്ചതാണെന്നാണ് മിക്ക ജ്യോതിശാസ്ത്രജ്ഞരുടേയും അഭിപ്രായം.
കൃത്യമായി ആരാണ് "ഛിന്നഗ്രഹ വലയം" ("asteroid belt") എന്ന വാക്ക് ഉപയോഗിക്കാൻ തുടങ്ങിയതെന്ന് വ്യക്താമായി അറിവില്ലെങ്കിലും 1850 കളുടെ തുടക്കത്തിൽ തന്നെ ഈ രീതിയിൽ ഉപയോഗിക്കാൻ തുടങ്ങിയിരുന്നു.